《山矾》
宋代·洪朋

黄龙山中春事晚，山谷道人上山坂。鼻端山矾花气浓，怪底经行众芳苑。

一种风姿极可人，幽姿正色相鲜新。素馨籍甚不足意，黄淡羞涩终非真。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。